Potrivit ministerului, miercuri, "activitatea instructiv-educativă se va desfășura parțial în județele Giurgiu (toate unitățile de învățământ sunt închise, cu excepția a cinci grădinițe din municipiu), Tulcea (toate structurile de învățământ sunt închise, cu excepția grădinițelor din municipiu), Vaslui (2 școli au activitatea suspendată), Vâlcea (4 unități de învățământ au activitatea suspendată în data de 28 februarie, Liceul Lădești fiind închis în data de 1 martie) și Vrancea (7 structuri de învățământ din 3 unități cu personalitate juridică sunt închise)".